**Фарміраванне метапрадметных, прадметных і асобасных кампетэнцый вучняў праз выкарыстанне міжпрадметных сувязей на ўроках**

**мовы і літаратуры**

Арцюкевіч Наталля Іванаўна,

настаўнік беларускай мовы і літаратуры

ДУА “Дорскі навучальна-педагагічны

комплекс дзіцячы сад-сярэдняя школа”

**Сучасны ўрок — гэта метапрадметны ўрок.** Фарміраванне метапрадметнай кампетэнтнасці магчыма на кожным уроку пры ўмове глыбокага асэнсавання педагогамі сутнасці і зместу падобнага навучання. Асноўны напрамак работы па развіцці ў дзяцей метапрадметных кампетэнцый — рэалізацыя заняткаў у нестандартнай форме. Гэта можа быць урок-канферэнцыя, урок-семінар, урок-адкрыццё, урок-даследаванне. Важна таксама выкарыстоўваць на занятках сучасныя адукацыйныя тэхналогіі: праблемнае, праектнае, асобасна арыентаванае навучанне.

Важным момантам укаранення метапрадметнага падыходу ў вучэбны працэс з’яўляецца сфарміраванасць неабходных кампетэнцый непасрэдна ў саміх педагогаў. Навучаючы сваіх вучняў, настаўнік павінен добра разумець сутнасць новаўвядзення сам.

Аднак імкненне да развіцця сябе і сваіх вучняў павінна прысутнічаць і непасрэдна ў саміх настаўнікаў. Сапраўдны педагог — той, хто знаходзіцца ў бесперапынным творчым пошуку. Пастаяннае прафесійнае развіццё найлепш спрыяе засваенню і ўкараненню перадавых тэхналогій.

Метапрадметныя кампетэнцыі, звязаныя з уменнем выкарыстоўваць набытыя веды і ўніверсальныя навучальныя дзеянні (рэгулятыўныя, пазнавальныя, камунікатыўныя) у паўсядзённым жыцці ў якасці сродку атрымання ведаў па іншых вучэбных прадметах, з выкарыстаннем атрыманых на міжпрадметным узроўні (на ўроках замежнай мовы, літаратуры, гісторыі, геаграфіі і інш.). Метапрадметныя кампетэнцыі як універсальныя веды і спосабы забяспечваюць цэласнасць агульнакультурнага, асобаснага і пазнавальнага развіцця асобы, спрыяюць пабудове індывідуальнай адукацыйнай траекторыі, валоданню і развіццю навыкаў вучэбна-даследчай, праектнай і сацыяльнай дзейнасці.

Метапрадметныя кампетэнцыі ўяўляюць сабой арганізацыю дзейнасці вучняў з мэтай  асваення імі спосабаў працы з навучальным матэрыялам.  
 Метапрадметныя кампетэнцыі ўключаюць універсальныя  вучэбныя дзеянні (пазнавальныя, рэгулятыўныя і камунікатыўныя),  якія забяспечваюць авалоданне ключавымі кампетэнцыямі, што складаюць аснову ўмення вучыцца.

Адрозненне метапрадметных заданняў ад традыцыйных заключаецца ў арганізацыі пошукавай і творчай дзейнасці па рашэнню новых для   
вучняў вучэбна­пазнавальных задач.

**Асаблівасці метапрадметных задач:**

- арыентаваны не толькі на праверку асобных ведаў, але і на ацэнку   
здольнасцей вучняў рашаць вучэбна­пазнавальныя ці вучэбна­практычныя задачы на аснове ўніверсальных вучэбных дзеянняў;

- не змяшчаюць яўнага ўказання на спосаб выканання ( кожнае заданне ­ гэта мысліцельная задача для вучня);  
арганізуюць дзейнасць, а не ўзнаўленне вучнямі асобных дзеянняў ці   
інфармацыі;  
 - носяць інтэгрыраваны характар, што фарміруе суцэльны малюнак   
свету вучня, перашкаджае разрозненасці і раздробленасці інфармацыі і   
спосабаў працы з ёй.

Метапрадметныя ўменні падзяляюцца на рэгулятыўныя (планаванне, прагназаванне, кантроль, карэкцыя вынікаў вучэбнай дзейнасці);  
пазнавальныя ( інфармацыйныя і інтэлектуальныя ўменні)

Інфармацыйныя  ўменні  і навыкі  прадугледжваюць мэтанакіраваную работу па:

- знаходжанні інфармацыі ў вучэбных дапаможніках і іншых   
крыніцах (справачніках, слоўніках); з назіранняў; пры зносінах  з настаўнікам і іншымі дарослымі; выдзяленні і супастаўленні інфармацыі, якая прадстаўлена ў   
выглядзе тэкста, малюнка, схемы, табліцы; стварэнні ўласнай   
пісьма і інш.) (паведамлення, алгарытма,  інфармацыі).

**Метапрадметны падыход** — арганізацыйная дзейнасць навучэнцаў з мэтай перадачы ім спосабаў работы з ведамі. Гэты падыход прадугледжвае прамысліванне (а не запамінанне!) найважнейшых паняццяў вучэбнага прадмета, наяўнасць адукацыйнай дзейнасці, фарміраванне і развіццё ў навучэнцаў прадметных базавых здольнасцей, выкарыстанне спосабу пераадкрывання ведаў на розным вучэбным матэрыяле (гэта значыць, паўтарэнне навуковага адкрыцця ў вучэбным працэсе), наяўнасць рэфлексіўнай дзейнасці.

**Метапрадметныя вынікі** — асвоеныя навучэнцамі на базе некалькіх або ўсіх вучэбных прадметаў абагульненыя спосабы дзейнасці (напрыклад, параўнанне, схематызацыя, вывад, назіранне, фармуляванне пытання, выказванне гіпотэзы, мадэляванне і г.д.), якія прымяняюцца як у рамках адукацыйнага працэсу, так і ў рэальных жыццёвых сітуацыях.

**Метапрадметная дзейнасць** — дзейнасць за межамі вучэбнага прадмета. Яна накіравана на навучанне абагульненым спосабам работы з любым прадметным паняццем, схемай, мадэллю і г.д. і звязана з жыццёвымі сітуацыямі.

Праектаванне вучэбных заняткаў пачынаецца з разумення таго, што настаўнік на вучэбных занятках — перш за ўсё арганізатар адукацыйнага працэсу. Яму адводзіцца роля канструктара, які стварае новыя педагагічныя сітуацыі, новыя заданні, якія прадугледжваюць выкарыстанне абагульненых спосабаў дзейнасці, забяспечвае агульнакультурнае і асобаснае развіццё, узбройвае вучня ўменнем вучыцца.

Паводле У.Сіманава, дыдактычная сістэма педагога складаецца з наступных кампанентаў: 1) мэта; 2) змест навучання; 3) навучэнцы; 4) настаўнік; 5) формы, метады і сродкі навучання, 6) вынік. На мой погляд, з гэтых жа кампанентаў складаецца і дыдактычная сі­стэма “ўрок”. Дасягненне мэты залежыць ад таго, якім чынам яна была зададзена. Фармулёўка мэт павінна праводзіцца ў форме, якая дапускае праверку ўзроўню іх дасягнення.

Алгарытм працэсу мэтапастаноўкі павінен выглядаць наступным чынам:

-фармуляванне мэт навучання вучэбнаму прадмету “Беларуская мова ” на аснове патрабаванняў адукацыйнага стандарту і праграмы па прадмеце;

- канкрэтызацыя мэт навучання з улікам асаблівасцей класа, кожнага вучня і яго асобаснага сэнсу ў навучанні, канкрэтных умоў, сродкаў і спосабаў дасягнення;

- вызначэнне мэт навучання па раздзелах, тэмах;

- планаванне мэт канкрэтных заняткаў, раскладанне іх на мікрамэты (задачы кожнага этапу вучэбных заняткаў).

Для фармулявання мэты прадметных вучэбных заняткаў характэрна наступнае:

1) вызначэнне мэты дзейнасці настаўніка;

2) вынікі, якія чакаюцца або плануюцца: прадметныя ўменні і ўніверсальныя вучэбныя дзеянні. Спланаваўшы мэту вучэбных заняткаў, настаўнік выбірае змест вучэбнага матэрыялу, метады актывізацыі пазнавальнай дзейнасці навучэнцаў, формы арганізацыі вучэбнай дзейнасці навучэнцаў і сродкі навучання для дасягнення выніку, які плануецца.

Сярод асноўных відаў УВД вылучаюць чатыры блокі (паводле А.Р.Асмолава):

1. асобасны;
2. рэгулятыўны;
3. агульнапазнавальны;
4. камунікатыўны.

Метапрадметныя:

асобасныя: ажыццяўляюць самаацэнку на аснове крытэрыю паспяховасці вучэбнай дзейнасці.

Рэгулятыўныя:

 вызначаюць і фармулююць мэту вучэбных заняткаў;

 прагаворваюць паслядоўнасць дзеянняў на ўроку; працуюць па калектыўна складзеным плане;

 ацэньваюць правільнасць выканання дзеяння на ўзроўні адэкватнай рэтраспектыўнай ацэнкі;

 плануюць сваё дзеянне ў адпаведнасці з пастаўленай задачай;

 уносяць неабходныя карэктывы ў дзеянне пасля яго заканчэння на аснове яго ацэнкі і ўліку характару зробленых памылак.

Камунікатыўныя:

 умеюць афармляць свае думкі ў вуснай форме;

 слухаюць і разумеюць маўленне іншых;

 сумесна дамаўляюцца аб правілах паводзін і зносін і выконваюць іх.

Пазнавальныя:

 умеюць арыентавацца ў сваёй сістэме ведаў (адрозніваць новае ад ужо вядомага);

 здабываюць новыя веды (знахо­дзяць адказы на пытанні, выкарыстоўваючы падручнік, свой жыццёвы вопыт і інфармацыю, атрыманую на ўроку);

Для актывізацыі разумовай дейнасці навучэнцаў, развіцця пазнавальнай цікавасці да прадмета, асаблівая роля адводзіцца пастаноўцы ключавога пытання да тэмы вучэбных заняткаў. Ключавое пытанне можна фармуляваць як на вучэбныя заняткі, так і на серыю вучэбных заняткаў. Яно можа быць сфармулявана ў выглядзе задачы або ў выглядзе праблемы.

**Міжпрадметныя сувязі**

У працэсе вывучэння беларускай літаратуры выкарыстоўваюцца веды па іншых прадметах. М.с. адыгрываюць значную ролю ў сістэматызацыі, паглыбленні і замацаванні ведаў, фармаванні ў навучэнцаў навуковага светаразумення, асноў гуманістычнага светапогляду, спрыяючы таксама пашырэнню далягляду навучэнцаў і развіццю ў іх устойлівых пазнавальных інтарэсаў. “Міжпрадметныя сувязі – неабходная ўмова для фарміравання цэласнай, дакладнай сістэмы ведаў” (Я.А. Коменскі). М.с. таксама разглядаюцца як спосаб рацыяналізацыі працэсу навучання, эканоміі сіл і часу настаўнікаў і школьнікаў, спосабам больш трывалага засваення ведаў пра прадметах. Асноўная задача ўсталявання м.с. – уздым на якасна новы ўзровень ведаў, уменняў і навыкаў вучняў.

Адукацыя сёння накіравана на фарміраванне інтэлектуальна развітай асобы з цэласным гарманічным светапоглядам, з разуменнем глыбіні сувязей з’яў і працэсаў навакольнага асяроддзя. Іменна выкарыстанне мiжпрадметных сувязей на ўроках беларускай мовы і беларускай літаратуры дапамагаюць настаўнiку прывесцi ў сiстэму веды, атрыманыя вучнямі пры вывучэннi іншых дысцыплiн. Ажыццяўленне мiжпрадметных сувязей адкрывае перад настаўнiкам дадатковыя магчымасці: ахапiць вялiкi па аб׳ёму матэрыял, глыбей раскрыць яго, удакладнiць раней засвоенае, актывiзаваць увагу і мысленне вучняў, актуалiзаваць раней набытыя веды, што стануць тым грунтам, на якi лягуць новыя. Усе школьныя дысцыпліны валодаюць інтэграцыйным патэнцыялам, але беларуская мова і беларуская літаратура займаюць асобае месца. Гэтыя прадметы знаходзяцца ў цеснай узаемасувязі як паміж сабой, так і з іншымі школьнымі прадметамі. Асноўны накірунак сваёй працы я бачу ва ўстанаўленні сувязей беларускай мовы і беларускай літаратуры, калі веды па мове, маўленчыя навыкі замацоўваюцца на ўроках беларускай літаратуры, а веды па літаратуры ўзбагачаюць маўленне вучняў на ўроках беларускай мовы. Для рэалiзацыi ўзаемасувязей пры вывучэннi беларускай мовы i беларускай лiтаратуры варта як мага часцей звяртацца да падручнiкаў па абодвух прадметах. Заданнi трэба фармуляваць так, каб школьнiкi не толькi аднаўлялi раней вывучанае, але глыбей яго асэнсоўвалi. У працэсе вывучэння беларускай літаратуры мэтазгодна выкарыстоўваць першым чынам веды і ўменні вучняў па іншых гуманітарных прадметах: рускай літаратуры, рускай і замежнай мовах, гісторыі, а таксама па дысцыплінах эстэтычнага цыклу - музыка, выяўленчае мастацтва. Ажыццяўленне сувязей з рускай літаратурай прадугледжвае зварот да кантактных сувязей (сяброўства пісьменнікаў, гісторыя перакладу твораў беларускіх пісьменнікаў на рускую мову, водгукі дзеячаў рускай культуры аб творчасці беларускіх пісьменнікаў). Іншым аспектам сувязей з рускай літаратурай з'яўляецца выяўленне тыпалагічна агульных тэм, ідэй, матываў. Зварот да ўзаемаўплыву літаратур дапамагае вучням выявіць агульнае і падобнае ў творчасці беларускіх і рускіх пісьменнікаў (стыль, тэмы, вобразы, матывы, сімвалы).

Вывучэнне беларускай літаратуры ў школе цесна звязана з гісторыяй. Таму на ўроках беларускай літаратуры і пры вывучэнні біяграфій пісьменнікаў, і пры аналізе мастацкіх твораў, і пры вывучэнні аглядавых тэм не абыйсціся без гістарычнага матэрыялу. Можна прадставіць гістарычны каментарый настаўніка, а таксама якасныя прэзентацыі, відэаролікі, якія будуць садзейнічаць лепшаму засвойванню інфармацыі. Міжпрадметныя сувязі беларускай літаратуры і гісторыі найлепш рэалізуюцца ў IX-XI класах, у якіх змест літаратурнай адукацыі сканструяваны ў адпаведнасці з гісторыка-храналагічным прынцыпам. Выкарыстанне ў вучэбным працэсе твораў музыкі, выяўленчага, тэатральнага і кінамастацтва дапамагае стварыць пэўны эмацыянальны настрой на ўроку, узбагачае духоўны свет вучняў, з’ўляецца дадатковай крыніцай ведаў і пачуццяў. Значнае месца пры вывучэнні беларускай літаратуры належыць выяўленчаму мастацтву. Сюжэтныя карціны часта называюць апавядальнымі, што падкрэслівае іх сувязь з літаратурай. Супастаўленне падзей, адлюстраваных у творы жывапісу і літаратуры, накіроўвае ўвагу вучняў на паглыблены аналіз тэксту літаратурнага твора, падводзіць іх да роздуму аб спецыфіцы сумежных відаў мастацтва. Мастацкія ілюстрацыі можна выкарыстоўваць у працэсе вывучэння асобных раздзелаў твора або разгледзець іх пасля заканчэння работы над усім творам і потым прапанаваць вучням напісаць невялікае сачыненне.

Музыка. Зварот да розных відаў мастацтва пры вывучэнні беларускай літаратуры носіць выбарачны характар. Тлумачыцца гэта спецыфікаю літаратурнага тэксту, які вывучаецца на ўроку. Пры вывучэнні лірыкі, напрыклад, менш за ўсѐ патрэбны ілюстрацыі і найбольш патрэбна музыка, якая адпавядае самой прыродзе паэзіі і дапамагае развіццю ўяўленняў. Выкарыстанне твораў выяўленчага мастацтва і музыкі пры вывучэнні беларускай літаратуры дазваляе данесці да свядомасці вучняў агульныя заканамернасці, уласцівыя літаратуры і іншым відам мастацтва, фарміраваць у вучняў навуковы светапогляд. Поспех у выкладаннi беларускай мовы i беларускай лiтаратуры на аснове мiжпрадметных сувязей будзе залежыць i ад таго, цi ўдасца настаўнiку зрабiць вучняў зацiкаўленымi саўдзельнiкамi навучальнага працэсу. Iх трэба сiстэматычна арыентаваць на прыпамiнанне i аператыўнае прымяненне ведаў, атрыманых з сумежных прадметаў. Не менш важна выхоўваць у вучняў патрэбу самастойна звяртацца да падручнiкаў па iншых дысцыплiнах, знаходзiць там iнфармацыю, неабходную для паспяховага выканання задання. У такiм разе вучань сам стане арганiзатарам мiжпрадметных сувязей, што выявiць закладзеныя ў iх вучэбна-выхаваўчыя мажлiвасцi.